CELEX: 32019D0105
Language: hu
Date: 2018-12-20 00:00:00
Title: A Tanács (EU) 2019/105 határozata (2018. december 20.) az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodással létrehozott Társulási Tanácsban az EU–Izrael cselekvési terv meghosszabbításával kapcsolatban az Európai Unió által képviselendő álláspontról

24.1.2019   
               
               
                  HU
               
               
                  Az Európai Unió Hivatalos Lapja
               
               
                  L 21/64
               
            
         A TANÁCS (EU) 2019/105 HATÁROZATA
         (2018. december 20.)
         az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodással létrehozott Társulási Tanácsban az EU–Izrael cselekvési terv meghosszabbításával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (9) bekezdésével,
         tekintettel az Európai Bizottság és az Unió külügyi és biztonságpolitikai főképviselője javaslatára,
         mivel:
         
                     (1)
                  
                  
                     Az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodás (1)2000. június 1-jén hatályba lépett.
                  
               
                     (2)
                  
                  
                     A megállapodás 69. cikke szerint a Társulási Tanács határozatokat hozhat és megfelelő ajánlásokat tehet.
                  
               
                     (3)
                  
                  
                     A Társulási Tanács írásbeli eljárásban ajánlást tervez elfogadni az EU–Izrael cselekvési terv meghosszabbításáról.
                  
               
                     (4)
                  
                  
                     Helyénvaló meghatározni a Társulási Tanácsban az Unió által képviselendő álláspontot, mivel az ajánlás joghatással bír majd.
                  
               
                     (5)
                  
                  
                     Az EU–Izrael cselekvési terv három évvel való meghosszabbítása teljeskörű lehetőséget biztosít majd a feleknek arra, hogy folytassák együttműködésüket a következő években, akár a partnerségi prioritásokról szóló lehetséges tárgyalásokon keresztül is,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodással létrehozott Társulási Tanácsban az Európai Unió által képviselendő álláspont a Társulási Tanácsnak ez e határozathoz csatolt ajánlástervezetén alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2018. december 20-án.
            
               
                  a Tanács részéről
               
               
                  az elnök
               
               E. KÖSTINGER
            
         
         
            (1)  HL L 147., 2000.6.21., 3. o.
         
      
      
         
            TERVEZET
            AZ EU–IZRAEL TÁRSULÁSI TANÁCS 1/2018. sz. AJÁNLÁSA
            (…)
            az EU-Izrael cselekvési terv meghosszabbításának jóváhagyásáról
            AZ EU–IZRAEL TÁRSULÁSI TANÁCS,
            tekintettel az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodásra (1),
            mivel:
            
                        (1)
                     
                     
                        Az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodást (a továbbiakban: az euromediterrán megállapodás) 1995. november 20-án Brüsszelben írták alá, és 2000. június 1-jén hatályba lépett.
                     
                  
                        (2)
                     
                     
                        Az euromediterrán megállapodás 69. cikke feljogosítja a Társulási Tanácsot arra, hogy határozatokat hozzon és megfelelő ajánlásokat tegyen.
                     
                  
                        (3)
                     
                     
                        A Társulási Tanács eljárási szabályzatának 10. cikke lehetővé teszi, hogy ha a felek erről megegyeznek, az ülések között írásbeli eljárásban hozzon határozatokat vagy tegyen ajánlásokat.
                     
                  
                        (4)
                     
                     
                        Az EU–Izrael cselekvési terv meghosszabbítása lehetőséget biztosít a feleknek arra, hogy folytassák együttműködésüket a következő években, akár a partnerségi prioritásokról szóló lehetséges tárgyalásokon keresztül is,
                     
                  ELFOGADTA A KÖVETKEZŐ AJÁNLÁST:
            
               1. cikk
               A Társulási Tanács – írásbeli eljárás útján – az EU–Izrael cselekvési tervnek a meghosszabbítás elfogadásának napjától számított három évvel történő meghosszabbítását ajánlja.
            
            
               2. cikk
               Ez az ajánlás az elfogadásának napján lép hatályba.
            
            
               Kelt …, […]
               
                  
                     az EU–Izrael Társulási Tanács részéről
                  
                  
                     az elnök
                  
               
            
            
               (1)  HL L 147., 2000.6.21., 3. o.